אבו עוביידה (חמאס)

חד'יפה סמיר עבדאללה אל-כחלות (בערבית: حذيفة سمير عبد الله الكحلوت, נולד ב-11 בפברואר 1985) או בכינויו אבו עוביידה (בערבית: أبو عبيدة), הוא דובר גדודי עז א-דין אל-קסאם, הזרוע הצבאית של ארגון הטרור הפלסטיני חמאס, מאז לפחות 2007. "אבו עוביידה" נוהג להופיע תמיד עם כאפייה המכסה את פניו, ומסתיר את זהותו. דובר צה"ל חשף את שמו, תמונתו ופרטיו האישיים, אולם חמאס התכחש לכך. שמו האמיתי של אבו עוביידה היה חסוי במשך זמן רב, עד שבמהלך מבצע צוק איתן חשף צה"ל את שמו האמיתי חד'יפה סמיר עבדאללה אל-כחלות ותמונתו, וכך גם את פרטיו האישיים. ב-25 באוקטובר 2023, במהלך מלחמת חרבות ברזל, דובר צה"ל פרסם שוב את שמו של אבו עוביידה. מנגד טענו גדודי עז א-דין אל-קסאם שהאדם שבתמונה איננו אבו עוביידה, שהתמונה אינה תמונתו, ושהחשיפה בוצעה לצורך "איסוף מודיעין של האויב". הבחירה בשם הבדוי "אבו עוביידה" מתייחסת כנראה לאבו עוביידה בן אל-ג'ראח, אחד מעשרת מלוויו הראשונים של הנביא מוחמד, אשר שימש כמפקד של כוחות ח'ליפות ראשידון ואשר הוביל את הכיבושים של דמשק, ירושלים, חומס ושאר ערי הלבנט במהלך המאה ה-7. חד'יפה סמיר עבדאללה אל-כחלות נולד ב-11 בפברואר 1985. מוצאה של משפחתו בכפר נִעִלְיַא (אנ') ששכן מדרום לאשקלון ונהרס ב-1948. לפי פרסומים, הוא חי כעת בג'באליה שבצפון-מזרח עזה. ב-2013 קיבל תואר שני באוניברסיטה האיסלאמית בפקולטה ליסודות הדת. אבו עוביידה החל להופיע בתקשורת כבר ב-2002 כאחד מפעילי השטח המרכזיים של גדודי עז א-דין אל-קסאם. הוא אף נכח בכל מסיבות העיתונאים, ומעולם לא הופיע בפנים גלויות. לאחר ההתנתקות ב-2005 הוא קודם והפך לדובר הרשמי של הזרוע הצבאית של חמאס. הופעתו הפומבית הראשונה של אבו עוביידה בתקשורת כדובר הזרוע הצבאית הייתה ב-2006, כאשר הודיע על חטיפת החייל גלעד שליט. ביתו הופצץ לא אחת על-ידי ישראל בשנים 2008–2012 וכן במבצע צוק איתן ב-2014. לאורך סבבי ההסלמות השונים עם ישראל נהג אבו עוביידה לשחרר נאומים מוקלטים ובהם מסרים מאיימים. ביוני 2020, בתגובה לתוכניות ישראליות לספח רשמית חלקים מיהודה ושומרון, הצהיר אבו עוביידה בתקשורת ש"כוחות ההתנגדות יגנו נאמנה על העם הפלסטיני". הוא תיאר את התוכניות הישראליות כ"הכרזת מלחמה". במהלך מבצע שומר החומות הצהיר אבו עוביידה בתקשורת כי הפגיעה בתל אביב, ירושלים, דימונה, אשדוד, אשקלון ובאר שבע "קלה לנו אפילו יותר משתיית מים", והכריז כי "אין קווים אדומים בתגובה לתוקפנות". לאחר שהושג הסכם הפסקת אש, אמר: "בעזרת האל הצלחנו להשפיל את האויב, את ישותו השברירית ואת צבאו האכזרי". בספטמבר 2021, לאחר שארבעה מתוך ששת הנמלטים מבית הסוהר גלבוע נעצרו מחדש על ידי ישראל, הצהיר אבו עוביידה בתקשורת כי לא יתקיימו חילופי שבויים עתידיים עם ישראל מבלי שהאסירים הנמלטים מבית הסוהר גלבוע ישוחררו. בתגובה לקריאות בישראל לחסל את מנהיג חמאס יחיא סנוואר, הצהיר אבו עוביידה שאם יפגעו בסינואר, הפעולה תשחרר "רעידת אדמה אזורית ותגובה חסרת תקדים". ביוני 2022 הצהיר אבו עוביידה בתקשורת כי מצבו הרפואי של אחד השבויים הישראלים בעזה הידרדר. מאוחר יותר פרסמו גדודי אל-קסאם סרטון המראה כי השבוי המדובר הוא הישאם א-סייד. לאחר מתקפת הפתע על ישראל, החל אבו עוביידה לשגר איומים לעבר ישראל ולעדכן את עוקביו על המלחמה מעת לעת. בתקופה זו זינקה הפופולריות שלו בעולם הערבי ובקרב תומכי חמאס. באוקטובר 2023, במהלך מלחמת חרבות ברזל, הצהיר אבו עוביידה בתקשורת שכל הפצצה ללא אזהרה מצד ישראל תיענה ברצח של בן ערובה. מראשית המלחמה הוציא הודעות יומיות, אך מאז 23 בנובמבר לא הופיע באופן פומבי.[דרוש מקור] ב-16 בפברואר 2024 הופצה הקלטת קול של נאומו לאחר יותר מחודש. ב-23 באפריל 2024 הוציא הודעה ביום ה-200 למלחמה ובה אמר כי "הציונים מבולבלים". ב-7 באוקטובר 2024 התפרסם סרטון וידאו שלו. אבו עוביידה, ביישום טלגרם כתבנו מספר על הדובר רעול הפנים של חמאס אבו עוביידה, כאן 11 (לשעבר רשות השידור), סרטון באתר יוטיוב מי הוא אבו עוביידה? סרטון באתר יוטיוב "What about Hamas? Question snarls peace bid". NBC News (באנגלית). 7 באוקטובר 2009. נבדק ב-2022-07-02. {{cite web}}: (עזרה) רועי קייס, ישראל חשפה את דובר הזרוע הצבאית?, באתר ynet, 25 ביולי 2014 יואב זיתון, דובר צה"ל בערבית פרסם (שוב) את שמו האמיתי ותמונתו של דובר חמאס: "אתה חשוף", באתר ynet, 25 באוקטובר 2023 Press, Zamn (25 ביולי 2014). "القسام: صورة أبو عبيدة المتداولة غير حقيقية". zamnpress.com (בערבית). נבדק ב-2022-07-02. {{cite web}}: (עזרה) القسام: صورة أبو عبيدة المتداولة غير حقيقية, Zamn Press, ‏25 ביולי 2014 Counter Terrorism Designations; Balkans-related Designation Removal; Cyber-related Designation Update | Office of Foreign Assets Control, ofac.treasury.gov (באנגלית) "Hamas Says West Bank Annexation Is 'A Declaration of War,' Israel 'Will Regret It'". Haaretz (באנגלית). נבדק ב-2022-07-03. Episkopos, Mark (2021-05-13). "Is Israel's Iron Dome Enough to Protect It From Hamas?". The National Interest (באנגלית). נבדק ב-2022-07-02. "שכל היהודים ימותו בבת אחת": כך זה נראה בצד העזתי, סרטון בערוץ "כאן | חדשות - תאגיד השידור הישראלי", באתר יוטיוב (אורך: 08:02) Al-Mughrabi, Nidal; Williams, Dan (2021-05-19). "Israel and Hamas agree Gaza truce, Biden pledges assistance". Reuters (באנגלית). נבדק ב-2022-07-04. Shira Rubin, With rockets and rhetoric, Hamas seeks to leverage Palestinian prisoner escape, The Washington Post, 12 בספטמבר 2021 (באנגלית) "Egyptian Officials Mediating to Prevent Gaza Rocket Fire at Israel, Report Says". Haaretz (באנגלית). נבדק ב-2022-07-03. "Isreali prisoner's health is deteriorating: Al-Qassam".(הקישור אינו פעיל) "Hamas video claims to show captive Israeli". BBC News (באנגלית). 2022-06-28. נבדק ב-2022-07-03. "Hamas threatens to kill a civilian hostage every time Israel hits Gaza civilians 'without warning'". NBC News (באנגלית אמריקאית). ISSN 0190-8286. נבדק ב-2023-10-11. أبو عبيدة كتائب القسام, Telegram "שקר גדול": דובר חמאס במסר לישראל לרגל היום ה-200 למלחמה, באתר מעריב אונליין, 23 באפריל 2024 קובי רוזן, ‏לאחר חודשים שלא נראה: דובר החמאס בנאום מוסרט, באתר כיכר השבת, 7 באוקטובר 2024